Հարգելի պարոն Արսենյան,

Հայտնում ենք Ձեզ, որ Հայաստանի տարածքային զարգացման հիմնադրամը պատրաստել է «Տեղական տնտեսության և ենթակառուցվածքների զարգացման» ծրագրի «Ջերմուկ քաղաքի զբոսաշրջային ենթակառուցվածքների և ճանապարհների վերակառուցման» ենթածրագրի «Ըմպելասրահի հուշարձան շենքի և հարակից զուգարանի վերականգնում և դեպի քարայծ տանող ճեմուղու վերակառուցում» բաղադրիչի Բնապահպանական և սոցիալական կառավարման պլանը (ԲՍԿՊ), որը նախանշում է ենթածրագի հնարավոր բնապահպանական և սոցիալական, առողջության և աշխատանքի անվտանգության հետ կապված հնարավոր ազդեցությունները շինարարության և շահագործման փուլերում և առաջարկում ՝ համապատասխան մեղմացնող միջոցառումներ։

ԲՍԿՊ-ն հանրայնացնելու և Ջերմուկի բնակչությանը ներկայացնելու նպատակով ցանկանում ենք կազմակերպել հանրային քննարկում Ջերմուկ քաղաքում 2024թ-ի օգոստոսի 29-ին, ժամը 12։30-ին։ Հանրային քննարկման կազմակերպման և Ջերմուկ համայնքի իրազեկման հարցում հայցում ենք Ձեր աջակցությունը։

*Կանխավ շնորհակալ ենք։*

*Հայտարարությունը կցված է։*

*Հ. Գ. Ներկայացվող գրության և կցված հայտարարության մեջ հանրային լսման օրը փոխված է։ Ս/թ օգոստոսի 28-ի փոխարեն առաջարկում ենք հանրային լսումն իրականացնել օգոստոսի 29-ին։*

Հարգանքով՝

ՀՏԶՀ Բնապահպանական և սոցիալական բաժնի կողմից